Diari Oficial de la Generalitat Valenciana


Sumari del DOGV 4371, del 05-11-2002 (2002/11099)

RESOLUCIÓ de 2 de setembre de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a trasplantament cardíac de l'Hospital Universitari la Fe de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/11216


Data del document
:   02-09-2002

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * establiment hospitalari
    * trasplantament d'òrgans

RESOLUCIÓ de 2 de setembre de 2002, de la directora general de l'Agència per a la Qualitat, Avaluació i Modernització dels Servicis Assistencials de la Conselleria de Sanitat, per la qual es renova l'acreditació per a trasplantament cardíac de l'Hospital Universitari la Fe de València. [2002/11892]
  
Vista la sol·licitud de renovació d'acreditació per a trasplantament cardíac a l'Hospital Universitari la Fe de València.
  
Antecedents de fet
  
Primer. L'Hospital Universitari la Fe, siti a l'avinguda de Campanar, 21, de València, obtingué acreditació per a efectuar trasplantament cardíac mitjançant una resolució del secretari general de la Conselleria de Sanitat de 21.05.1997.
  
Segon. El director de l'Hospital Universitari la Fe, senyor Vicente Gil Suay, en representació de la Conselleria de Sanitat de la Generalitat Valenciana, presentà una sol·licitud de renovació d'acreditació per a fer trasplantament cardíac amb data 27.05.2002.
  
Tercer. El Servici de Coordinació de Trasplantaments de la Comunitat Valenciana, adscrit a la Direcció General per a la Prestació Assistencial, emet informe favorable sobre la renovació sol·licitada per a fer trasplantament cardíac a l'Hospital la Fe.
  
Fonaments jurídics
  
Primer. La Direcció General de l'Agència per a la Qualitat, Avaluació i Modernització dels Servicis Assistencials de la Conselleria de Sanitat és competent segons que disposen l'Orde d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 33/1997, de 26 de febrer.
  
Segon. S'ha fet el que establix l'article 29.1 de l'Orde d'11 de desembre de 1992, de la Conselleria de Sanitat i Consum.
  
Vistos els antecedents de fet i preceptes legals citats i els que hi siguen d'aplicació, resolc renovar l'acreditació per a fer trasplantament cardíac a l'Hospital Universitari la Fe, situat a l'avinguda de Campanar, 21, de València. Esta acreditació serà vàlida durant un període de cinc anys, amb efecte des del 2 de setembre de 2002.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
El centre queda sotmés, per a l'activitat que s'acredita, a la inspecció i control del Servici de Coordinació de Trasplantaments de la Comunitat Valenciana.
  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar recurs ordinari davant del conseller de Sanitat en el termini d'un mes, comptador des del sendemà de la data de notificació.
  
València, 2 de setembre de 2002.- La directora general de l'Agència per a la Qualitat, Avaluació i Modernització dels Servicis Assistencials: Amparo Flores Sarrión.